డేవిస్‌ కప్‌ కెప్టెన్‌గా మహేశ్‌ భూపతి
 
ముంబయి: స్టార్‌ టెన్నిస్‌ ఆటగాడు మహేష్‌ భూపతి డేవిస్‌ కప్‌లో భారత జట్టు నాన్‌ ప్లేయింగ్‌ కెప్టెన్‌గా నియమితుడయ్యాడు. కాగా ప్రస్తుత కెప్టెన్‌ ఆనంద్‌ అమృత్‌రాజ్‌ నుంచి ఫిబ్రవరి 2017లో బాధ్యతలు స్వీకరిస్తాడు.ఆల్‌ ఇండియా టెన్నిస్‌ సమాఖ్య గురువారం సమావేశమై పుణేలో ఫిబ్రవరి 3 నుంచి 5 వరకు జరిగే డేవిస్‌ కప్‌లో పాల్గొనే సభ్యుల వివరాలు వెల్లడించింది. లియాండర్‌ ఫేస్‌, సాకేత్‌ మైనేనీ, రామ్‌కుమార్‌ రఘునాథన్‌,యాకీ బాంబ్రీ, ప్రగ్నేష్‌ గుణేశ్వరన్‌ జట్టులో చోటు దక్కించుకున్నాడు. గ్రూపు-1 తొలి రౌండ్‌ టై అనంతరం తుది పర్యటన వివరాలను విడుదల చేస్తామని ఐటా వెల్లడించింది.అప్పటి వరకు అమృత్‌ రాజ్‌ కెప్టెన్‌గా, జోషన్‌ అలీ కోచ్‌గా వ్యవహరిస్తారని పేర్కొంది. కాగా ఈ సందర్భంగా ఐటా సెక్రటరీ హిరన్మయి ఛటర్జీ మాట్లాడుతూ అందరికీ కెప్టెన్‌గా అవకాశం రావాలని ఒక పదవి ఒకరి దగ్గరే ఉండిపోకూడదని వ్యాఖ్యానించారు.తాను భూపతితో మాట్లాడానని అందుబాటులో ఉండగలవా అని అడుగగా తాను ఉంటానని వెల్లడించినట్లు ఛటర్జీ పేర్కొన్నాడు.కెప్టెన్‌ ఎంపిక విషయంలో లియాండర్‌ పేస్‌ సహా ఆటగాళ్ల అభిప్రాయాలను పరిగణలోకి తీసుకోలేదని ఒక ప్రశ్నకు సమాధానంగా ఛటర్జీ వెల్లడించాడు.